CELEX: 62011CN0348
Language: el
Date: 2011-07-04 00:00:00
Title: Υπόθεση C-348/11: Αίτηση για την έκδοση προδικαστικής αποφάσεως την οποία υπέβαλε το Tribunal d'instance de Paris (Γαλλία) στις 4 Ιουλίου 2011 — Thomson Sales Europe SA κατά Administration des douanes (Direction Nationale du Renseignement et des Enquêtes douanières)

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/5
            
         Αίτηση για την έκδοση προδικαστικής αποφάσεως την οποία υπέβαλε το Tribunal d'instance de Paris (Γαλλία) στις 4 Ιουλίου 2011 — Thomson Sales Europe SA κατά Administration des douanes (Direction Nationale du Renseignement et des Enquêtes douanières)
   (Υπόθεση C-348/11)
   2011/C 282/09
   Γλώσσα διαδικασίας: η γαλλική
   
      Αιτούν δικαστήριο
   
   Tribunal d'instance de Paris
   
      Διάδικοι στην υπόθεση της κύριας δίκης
   
   
      Προσφεύγουσα: Thomson Sales Europe SA
   
      Καθής: Administration des douanes (Direction Nationale du Renseignement et des Enquêtes douanières)
   
      Προδικαστικά ερωτήματα
   
   
               1)
            
            
               Είναι ανίσχυρη η έρευνα την οποία πραγματοποίησε η OLAF στην Ταϊλάνδη βάσει των διατάξεων περί προτιμησιακής καταγωγής λόγω αντιθέσεως προς το διεθνές δίκαιο, και ειδικότερα προς την αρχή της απόλυτης κυριαρχίας και προς τη Δήλωση της Γενικής Συνελεύσεως του ΟΗΕ της 21ης Δεκεμβρίου 1965 σχετικά με το απαράδεκτο της επεμβάσεως στις εσωτερικές υποθέσεις των κρατών και με την προστασία της ανεξαρτησίας και της κυριαρχίας τους;
            
         
               2)
            
            
               Είναι ανίσχυρη η έρευνα την οποία πραγματοποίησε η OLAF στην Ταϊλάνδη βάσει των διατάξεων περί προτιμησιακής καταγωγής εφόσον η OLAF, όπως εν προκειμένω, δεν τήρησε αυστηρά τις διατάξεις του άρθρου 94 του κανονισμού εφαρμογής του κοινοτικού τελωνειακού κώδικα;
            
         
               3)
            
            
               Είναι ανίσχυρη η έρευνα την οποία πραγματοποίησε η OLAF στην Ταϊλάνδη και μπορούν οι πληροφορίες που συγκεντρώθηκαν στο πλαίσιό της να χρησιμοποιηθούν για να αμφισβητηθεί η μη προτιμησιακή καταγωγή, δεδομένου ότι:
               
                           —
                        
                        
                           οι πληροφορίες ζητήθηκαν στο πλαίσιο έρευνας για την προτιμησιακή καταγωγή
                        
                     
                           —
                        
                        
                           η OLAF παραβίασε την κοινοτική νομοθεσία, και ειδικότερα τον κανονισμό 1073/1999 (1), μεταξύ άλλων διότι δεν ενήργησε «βάσει των ισχυουσών συμφωνιών συνεργασίας σε τρίτες χώρες»·
                        
                     
                           —
                        
                        
                           η αρμόδια τοπική αρχή δεν ανέλαβε νομική δέσμευση να παράσχει συνδρομή·
                        
                     
                           —
                        
                        
                           οι πληροφορίες που συγκεντρώθηκαν δεν ανακοινώθηκαν με τη σύμφωνη γνώμη της αρμόδιας τοπικής αρχής ούτε με τήρηση των εσωτερικών διατάξεων που διέπουν τη μεταφορά δεδομένων προσωπικού χαρακτήρα σε τρίτες χώρες·
                        
                     
                           —
                        
                        
                           η έρευνα πραγματοποιήθηκε κατά τρόπο ανεπίσημο, εμπιστευτικό και χωρίς σεβασμό των δικαιωμάτων άμυνας;
                        
                     
         
               4)
            
            
               Είναι ανίσχυρος ο κανονισμός (ΕΚ) 710/95 του Συμβουλίου, της 27ης Μαρτίου 1995, για την επιβολή οριστικού δασμού αντιντάμπινγκ στις εισαγωγές δεκτών έγχρωμης τηλεόρασης καταγωγής Μαλαισίας, Λαϊκής Δημοκρατίας της Κίνας, Δημοκρατίας της Κορέας Σιγκαπούρης και Ταϊλάνδης (2), καθώς και ο τροποποιητικός κανονισμός 2584/98 του Συμβουλίου, της 27ης Νοεμβρίου 1998 (3), λόγω του ότι ο μηδενισμός του σταθμισμένου μέσου όρου του περιθωρίου ντάμπινγκ δεν αναφερόταν στις αιτιολογικές τους σκέψεις, αλλά ούτε και στις αιτιολογικές σκέψεις του προϊσχύσαντος κανονισμού (ΕΚ) 2376/94 της Επιτροπής της 27ης Σεπτεμβρίου 1994, για την επιβολή προσωρινού δασμού αντιντάμπινγκ στις εισαγωγές δεκτών έγχρωμης τηλεόρασης καταγωγής Μαλαισίας, Λαϊκής Δημοκρατίας της Κίνας, Δημοκρατίας της Κορέας, Σιγκαπούρης και Ταϊλάνδης (4);
            
         
               5)
            
            
               Είναι ανίσχυρος ο κανονισμός (ΕΚ) 710/95 του Συμβουλίου, της 27ης Μαρτίου 1995, για την επιβολή οριστικού δασμού αντιντάμπινγκ στις εισαγωγές δεκτών έγχρωμης τηλεόρασης καταγωγής Μαλαισίας, Λαϊκής Δημοκρατίας της Κίνας, Δημοκρατίας της Κορέας Σιγκαπούρης και Ταϊλάνδης, καθώς και ο τροποποιητικός κανονισμός 2584/98 του Συμβουλίου, της 27ης Νοεμβρίου 1998, διότι το Συμβούλιο της Ευρωπαϊκής Ένωσης εφάρμοσε, προκειμένου να προσδιορίσει το περιθώριο ντάμπινγκ του προϊόντος το οποίο αφορούσε η έρευνα, μηδένισε τα αρνητικά περιθώρια ντάμπινγκ για κάθε τύπο των οικείων προϊόντων;
            
         
      (1)  Κανονισμός (ΕΚ) 1073/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) (ΕΕ L 136, σ. 1).
   
      (2)  ΕΕ L 73, σ. 3.
   
      (3)  ΕΕ L 324, σ. 1.
   
      (4)  ΕΕ L 255, σ. 50.